**УТВЪРЖДАВАМ: .....................**

**Д-Р СТЕФАН КОНСТАНТИНОВ**

**ИЗПЪЛНИТЕЛЕН ДИРЕКТОР**

Образец № 9.

Проект на договор в съответствие

АОП - Стандартизиран образец

**ДОГОВОР**

**за възлагане на обществена поръчка с предмет** **“ПРИГОТВЯНЕ И ДОСТАВЯНЕ НА ГОТОВА ХРАНА ЗА ЛЕЖАЩО БОЛНИ ЗА НУЖДИТЕ НА УСБАЛ ПО ОНКОЛОГИЯ, ЕАД ГР. СОФИЯ ЗА СРОК ОТ 12 М.”**

**№ ……………………………….**

Днес, [*дд.мм.гггг*], в [*гр. София*], между:

„Университетска Специализирана болница за активно лечение по онкология” ЕАД, със седалище в гр. София и адрес на управление район Студентски, п.к. 1756, ул. ” Пловдивско поле” № 6, ЕИК 000662776, представлявано от д-р Стефан Константинов – Изпълнителен директор, наричан/а/о за краткост **ВЪЗЛОЖИТЕЛ**, от една страна,

и

**[*Наименование на изпълнителя*]**,

[с адрес: [*.............................*] / със седалище и адрес на управление: [*............................*]

[ЕИК / код по Регистър БУЛСТАТ / регистрационен номер или друг идентификационен код (*............................................*) […] [и ДДС номер [.....................................]]

представляван/а/о от [*имена на лицето или лицата, представляващи изпълнителя*], в качеството на [*длъжност/и на лицето или лицата, представляващи изпълнителя*], [съгласно [*документ или акт, от който произтичат правомощията на лицето или лицата, представляващи изпълнителя – ако е приложимо*]],

наричан/а/о за краткост **ИЗПЪЛНИТЕЛ**, от друга страна,

(ВЪЗЛОЖИТЕЛЯТ и ИЗПЪЛНИТЕЛЯТ наричани заедно „**Страните**“, а всеки от тях поотделно „**Страна**“);

**на основание** чл. на основание чл.112 от Закона за обществените поръчки („**ЗОП**“) [*посочват се наименование, номер и дата на акта на възложителя за избор на изпълнител*] на ВЪЗЛОЖИТЕЛЯ за определяне на ИЗПЪЛНИТЕЛ на обществена поръчка с предмет: **“ПРИГОТВЯНЕ И ДОСТАВЯНЕ НА ГОТОВА ХРАНА ЗА ЛЕЖАЩО БОЛНИ ЗА НУЖДИТЕ НА УСБАЛ ПО ОНКОЛОГИЯ, ЕАД ГР. СОФИЯ ЗА СРОК ОТ 12 М.”**

се сключи този договор („**Договора**/**Договорът**“) за следното

**ПРЕДМЕТ НА ДОГОВОРА**

**Чл.1.** **(1)** ВЪЗЛОЖИТЕЛЯТ възлага, а ИЗПЪЛНИТЕЛЯТ приема да предостави срещу възнаграждение и при условията на този Договор, следните услуги: **“ПРИГОТВЯНЕ И ДОСТАВЯНЕ НА ГОТОВА ХРАНА ЗА ЛЕЖАЩО БОЛНИ ЗА НУЖДИТЕ НА УСБАЛ ПО ОНКОЛОГИЯ, ЕАД ГР. СОФИЯ ЗА СРОК ОТ 12 М.”,** да извършва ежедневно приготвяне и доставяне на готова храна по диети за пациенти съгласно нормативните изисквания на Наредба №11/2005г.,наричани за краткост „**Услугите**“.

**(2)** Количеството, качеството и калорийността на храната, предмет на настоящия договор, следва да са съобразени с изискванията за рационално и диетично лечебно хранене, съгласно номеричната система на отделните диети в съответствие със „Сборник рецепти за диетични ястия зa зaведенията за ОХ и лечебно-профилактичните заведения”, изд. 1984 г. и Наредба № 1/22.01.2018 г. на МЗ. Трябва да отговарят и на изискванията на БДС, хигиенните изисквания на МЗ, РЗИ и другите контролни органи.

**(3)** Количествата на готовата храна, които Възложителят би могъл да възложи, съобразно предмета на договора в предходната алинея, се възлага въз основа на фактическите потребности и в съответствие със спецификацията и предложението за изпълнение на поръчката на ИЗПЪЛНИТЕЛЯ и не пораждат задължение за Възложителя да ги възложи в пълния прогнозен за срока на договора обем.

**(4)** Изпълнението е чрез периодични доставки на готова храна за лежащо болни срещу съответните им цени, които Възложителят се задължава да му заплаща ежемесечно съразмерно на отделните извършени доставки.

**(5)** Готовата храна – обект на този договор е описана подробно и е определена по вид, количество, диети и единични цени в приложение към този договор. От предложените варианти на менюта Възложителят ще избира седмичното меню. Доставките ще бъдат извършвани от Изпълнителя ежедневно по заявки, съгласно нуждите на Възложителя. Изготвеното седмично меню ще бъде заявявано от страна на Възложителя една седмица предварително.

**Чл.2.** ИЗПЪЛНИТЕЛЯТ се задължава да предоставя Услугите в съответствие с Техническата спецификация (Приложение № 1), Техническото предложение на ИЗПЪЛНИТЕЛЯ (Приложение № 2) и Ценовото предложение на ИЗПЪЛНИТЕЛЯ (Приложение № 3), и чрез лицата, посочени в Списък на персонала (Приложение № 4), който ще изпълнява поръчката, и/или на членовете на ръководния състав, които ще отговарят за изпълнението,съставляващи съответно Приложения № 1, 2, 3 и 4 към този Договор („**Приложенията**“) и представляващи неразделна част от него.

**Чл.3.** В срок до три дни от датата на сключване на Договора, но най-късно преди започване на неговото изпълнение, ИЗПЪЛНИТЕЛЯТ уведомява ВЪЗЛОЖИТЕЛЯ за името, данните за контакт и представителите на подизпълнителите, посочени в офертата на ИЗПЪЛНИТЕЛЯ. ИЗПЪЛНИТЕЛЯТ уведомява ВЪЗЛОЖИТЕЛЯ за всякакви промени в предоставената информация в хода на изпълнението на Договора в срок до три дни от настъпване на съответното обстоятелство*. (ако е приложимо)*

**СРОК НА ДОГОВОРА. СРОК И МЯСТО НА ИЗПЪЛНЕНИЕ**

**Чл.4.** **(1)** Договорът влиза в сила на датата на регистриране в деловодната система на ВЪЗЛОЖИТЕЛЯ, която се поставя на всички екземпляри на Договора и е със срок на действие до изпълнение на всички поети от Страните задължения по Договора, за срок от 12 /дванадесет/ месеца, считано от датата на сключването му.

**(2)** ВЪЗЛОЖИТЕЛЯТ си запазва правото, при необходимост от продължаване на услугата, да удължи срока на сключения договор за изпълнение на поръчката. Условията, при които влиза в сила опцията, са следните:

2.1. ВЪЗЛОЖИТЕЛЯТ с отправяне на възлагателно писмо до ИЗПЪЛНИТЕЛЯ възлага изпълнението на поръчката за допълнителен срок.

2.2. Срокът на договора може да бъде удължен до 3 месеца.

2.3. Включването на клаузата за опция и удължаването на срока може да се извърши само преди изтичане на срока на действие на договора и при наличие на количества и финансов ресурс по договора.

Прогнозните количества и стойността на поръчката са съобразени с възможността за опция. С отправяне на възлагателното писмо същите не се променят.

**Чл.5.** Срокът на Договора е съгласно чл. 4 или до достигане на максимално допустимата стойност на Договора по чл. 8, в зависимост от това кое от двете събития настъпи по-рано.

**Чл.6.** **(1)** ИЗПЪЛНИТЕЛЯТ се задължава да доставя на ВЪЗЛОЖИТЕЛЯ необходимата му готова храна за лежащо болните в следните срокове: от 7,30 до 8.00 часа за закуска, от 11.30 до 12.00 часа за обяд и от 15.30 до 16.00 часа за вечеря, след предварително съгласувано меню за седмицата. ВЪЗЛОЖИТЕЛЯ посочва количеството порции, по клиники и отделения от предходния ден.

**(2)** Храната се доставя от ИЗПЪЛНИТЕЛЯ, разпределена според клиниките и отделенията на ВЪЗЛОЖИТЕЛЯ.

**(3)** Храната се доставя от ИЗПЪЛНИТЕЛЯ в определения грамаж за порция, в естетичен вид, в термофорни съдове, като същите са надписани по видове клиники/отделения и брой порции. Ежедневно ИЗПЪЛНИТЕЛЯТ, заедно с готовата храна за пациентите, доставя на ВЪЗЛОЖИТЕЛЯ и по една проба от ястията за деня.

**(4)** ВЪЗЛОЖИТЕЛЯ може да изиска ИЗПЪЛНИТЕЛЯ да доставя част от храната на пациентите в индивидуални пакети.

**(5)** За дата на изпълнение се счита датата, на която заявената готова храна е приета от материално-отговорното лице на ВЪЗЛОЖИТЕЛЯ с приемно-предавателен протокол за всяка заявка, съдържащ индивидуализиращите признаци по вид, номенклатура и количество.

**Чл.7.** Мястото на изпълнение на Договора (за доставяне на готовата храна – обект на този договор) е сградата на УСБАЛО ЕАД в гр. София ул.”Пловдивско поле” № 6.

**(2)** Товаро-разтоварната дейност до местата на доставяне се извършва от ИЗПЪЛНИТЕЛЯ за негова сметка.

**(3)** Рискът от случайното погиване или повреждане на готовата храна – обект на този договор преминава върху ВЪЗЛОЖИТЕЛЯ от момента на приемането й на мястото на доставяне, което се удостоверява с подписването на приемо-предавателен протокол от страните.

**ЦЕНА, РЕД И СРОКОВЕ ЗА ПЛАЩАНЕ**

**Чл.8.** **(1)** Общата стойност на договора за периода на действието му възлиза на …………………………..(……………………………………….) лева без ДДС, или ........................ (......................) лева с включен ДДС, съгласно ценовата оферта на ИЗПЪЛНИТЕЛЯ - Приложение № 3 неразделна част от настоящия договор.

**(2)** Единичните цени по номенклатури (позиции), предмет на настоящия договор, са съгласно класираната оферта на ИЗПЪЛНИТЕЛЯ и включват всички разходи от адреса на ВЪЗЛОЖИТЕЛЯ до мястото на изпълнение.

**(3)** ИЗПЪЛНИТЕЛЯТ гарантира изпълнението на настоящия договор по цени съобразно посочените в офертата му, валидни за целия договорен срок .

**(4)** В Цената по ал. 1 и 2 са включени всички разходи на ИЗПЪЛНИТЕЛЯ за изпълнение на Услугите, включително и разходите за персонала, който ще изпълнява поръчката, и/или на членовете на ръководния състав, които ще отговарят за изпълнението (и за неговите подизпълнители *-* ако е приложимо), като ВЪЗЛОЖИТЕЛЯТ не дължи заплащането на каквито и да е други разноски, направени от ИЗПЪЛНИТЕЛЯ.

**(5)** Цената, посочена в ал. 1 и 2, е фиксирана/крайна. Единичните цени за свързани с изпълнението на Услугите, посочени в Ценовото предложение на ИЗПЪЛНИТЕЛЯ, са фиксирани/крайни/ за времето на изпълнение на Договора и не подлежат на промяна. Уговорената цена включва всички преки и непреки разходи за изпълнение на Договора, както и дължимите данъци и такси, и не може да бъде променяна, освен в случаите, изрично уговорени в този Договор и в съответствие с разпоредбите на ЗОП.

**Чл.9. (1)** ВЪЗЛОЖИТЕЛЯТ плаща на ИЗПЪЛНИТЕЛЯ Цената по този Договор, както следва:

1.1. в срок до 60 (шестдесет) дни, след представяне на месечен приемно-предавателен протокол и след получаването на фактура на ИЗПЪЛНИТЕЛЯ, при спазване на условията по чл. 10.

(2) Фактурира се всеки месец и фактурата се предоставя в първия ден на месеца, следващ отчетния. Фактурата следва да съдържа информация за номер и дата на договора.

Чл.10. (1) Всяко плащане по този Договор се извършва въз основа на следните документи:

1.1. приемо-предавателен протокол за приемане на Услугите, подписан от ВЪЗЛОЖИТЕЛЯ и ИЗПЪЛНИТЕЛЯ при съответно спазване на разпоредбите в раздел предаване и приемане на изпълнението от Договора;

1.2. фактура за дължимата сума за съответната дейност издадена от ИЗПЪЛНИТЕЛЯ и представена на ВЪЗЛОЖИТЕЛЯ;

1.3. справка с обобщените за месеца писмени заявки от ВЪЗЛОЖИТЕЛЯ към ИЗПЪЛНИТЕЛЯ.

**Чл.11. (1)** Всички плащания по този Договор се извършват в лева чрез банков превод по следната банкова сметка на ИЗПЪЛНИТЕЛЯ:

Банка: […………………………….]

BIC: […………………………….]

IBAN: […………………………….].

**(2)** ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени по ал. 1 в срок от 3(*три*) дни, считано от момента на промяната. В случай че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, счита се, че плащанията са надлежно извършени.

**Чл.12. (1)** Когато за частта от Услугите, която се изпълнява от подизпълнител, изпълнението може да бъде предадено отделно от изпълнението на останалите Услуги, подизпълнителят представя на ИЗПЪЛНИТЕЛЯ отчет за изпълнението на съответната част от Услугите за съответната дейност, заедно с искане за плащане на тази част пряко на подизпълнителя.

**(2)** ИЗПЪЛНИТЕЛЯТ се задължава да предостави на ВЪЗЛОЖИТЕЛЯ отчета и искането за плащане на подизпълнителя в срок до 15 (петнадесет) дни от получаването му, заедно със становище, от което да е видно дали оспорва плащанията или част от тях като недължими.

**(3)** ВЪЗЛОЖИТЕЛЯТ приема изпълнението на частта от Услугите, при съответно спазване на разпоредбите на Раздел (Предаване и приемане на изпълнението) от Договора, и заплаща възнаграждение за тази част на подизпълнителя в срок до 60 шейсет дни от подписването на приемо-предавателен протокол. ВЪЗЛОЖИТЕЛЯТ има право да откаже да извърши плащането, когато искането за плащане е оспорено от ИЗПЪЛНИТЕЛЯ, до момента на отстраняване на причината за отказа.

**ГАРАНЦИЯ ЗА ИЗПЪЛНЕНИЕ**

**Гаранция за изпълнение**

**Чл.13.** При подписването на този Договор, ИЗПЪЛНИТЕЛЯТ представя на ВЪЗЛОЖИТЕЛЯ гаранция за изпълнение в размер на 5% (пет на сто) от Стойността на Договора без ДДС, а именно ………лева/ („**Гаранцията за изпълнение**“), която служи за обезпечаване на изпълнението на задълженията на ИЗПЪЛНИТЕЛЯ по Договора.

**Чл.14. (1)** В случай на изменение на Договора[[1]](#footnote-1), извършено в съответствие с този Договор и приложимото право, включително когато изменението е свързано с индексиране на Цената, ИЗПЪЛНИТЕЛЯТ се задължава да предприеме необходимите действия за привеждане на Гаранцията за изпълнение в съответствие с изменените условия на Договора, в срок до 3 (*три*) дни от подписването на допълнително споразумение за изменението.

**(2)** Действията за привеждане на Гаранцията за изпълнение в съответствие с изменените условия на Договора могат да включват, по избор на ИЗПЪЛНИТЕЛЯ:

1. внасяне на допълнителна парична сума по банковата сметка на ВЪЗЛОЖИТЕЛЯ, при спазване на изискванията на чл. 15 от Договора; и/или

2. предоставяне на документ за изменение на първоначалната банкова гаранция или нова банкова гаранция, при спазване на изискванията на чл. 16 от Договора; и/или

3. предоставяне на документ за изменение на първоначалната застраховка или нова застраховка, при спазване на изискванията на чл. 17 от Договора.

**Чл.15.** Когато като Гаранция за изпълнение се представя парична сума, сумата се внася по банковата сметка на ВЪЗЛОЖИТЕЛЯ, посочена в Документацията за обществената поръчка.

**Чл.16. (1)** Когато като гаранция за изпълнение се представя банкова гаранция, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на банкова гаранция, издадена в полза на ВЪЗЛОЖИТЕЛЯ, която трябва да отговаря на следните изисквания:

1. да бъде безусловна и неотменяема банкова гаранция / да съдържа задължение на банката - гарант да извърши плащане при първо писмено искане от ВЪЗЛОЖИТЕЛЯ, деклариращ, че е налице неизпълнение на задължение на ИЗПЪЛНИТЕЛЯ или друго основание за задържане на Гаранцията за изпълнение по този Договор/;

2. да бъде със срок на валидност за целия срок на действие на Договора (при предвидена възможност за ползване на опцията), плюс 60 (шестдесет) дни след прекратяването на Договора, като при необходимост срокът на валидност на банковата гаранция се удължава или се издава нова.

**(2)** Банковите разходи по откриването и поддържането на Гаранцията за изпълнение във формата на банкова гаранция, както и по усвояването на средства от страна на ВЪЗЛОЖИТЕЛЯ, са за сметка на ИЗПЪЛНИТЕЛЯ.

**Чл.17. (1)** Когато като Гаранция за изпълнение се представя застраховка, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на застрахователна полица, издадена в полза на ВЪЗЛОЖИТЕЛЯ / в която ВЪЗЛОЖИТЕЛЯТ е посочен като трето ползващо се лице (бенефициер), която трябва да отговаря на следните изисквания:

1. да обезпечава изпълнението на този Договор чрез покритие на отговорността на ИЗПЪЛНИТЕЛЯ;

2. да бъде със срок на валидност за целия срок на действие на Договора - плюс 60 (шестдесет) дни след прекратяването на Договора.

**(2)** Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на ВЪЗЛОЖИТЕЛЯ, са за сметка на ИЗПЪЛНИТЕЛЯ.

**Чл.18. (1)** ВЪЗЛОЖИТЕЛЯТ освобождава Гаранцията за изпълнение в срок до 30 (*тридесет*) дни след прекратяването на Договора, приключване на изпълнението на Договора в това число и преминало последно плащане и окончателно приемане на Услугите, в пълен размер, ако липсват основания за задържането от страна на ВЪЗЛОЖИТЕЛЯ на каквато и да е сума по нея.

**(2)** Освобождаването на Гаранцията за изпълнение се извършва, както следва:

1. когато е във формата на парична сума – чрез превеждане на сумата по банковата сметка на ИЗПЪЛНИТЕЛЯ, посочена в Договора;

2. когато е във формата на банкова гаранция – чрез връщане на нейния оригинал на представител на ИЗПЪЛНИТЕЛЯ или упълномощено от него лице;

3. когато е във формата на застраховка – чрез връщане на оригинала на застрахователната полица/застрахователния сертификат на представител на ИЗПЪЛНИТЕЛЯ или упълномощено от него лице.

**(3)** Гаранцията не се освобождава от ВЪЗЛОЖИТЕЛЯ, ако в процеса на изпълнение на Договора е възникнал спор между Страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранциите.

**Чл.19.** ВЪЗЛОЖИТЕЛЯТ има право да задържи съответна част и да се удовлетвори от Гаранцията за изпълнение, когато ИЗПЪЛНИТЕЛЯТ не изпълни някое от неговите задължения по Договора, както и в случаите на лошо, частично и забавено изпълнение на което и да е задължение на ИЗПЪЛНИТЕЛЯ, като усвои такава част от Гаранцията за изпълнение, която съответства на уговорената в Договора неустойка за съответния случай на неизпълнение.

**Чл.20.** ВЪЗЛОЖИТЕЛЯТ има право да задържи Гаранцията за изпълнение в пълен размер, в следните случаи:

1. ако ИЗПЪЛНИТЕЛЯТ не започне работа по изпълнение на Договора след Датата на влизане в сила на договора и ВЪЗЛОЖИТЕЛЯТ развали Договора на това основание;

2. при пълно неизпълнение, в т.ч. когато Услугите не отговарят на изискванията на ВЪЗЛОЖИТЕЛЯ, и разваляне на Договора от страна на ВЪЗЛОЖИТЕЛЯ на това основание;

3. при прекратяване на дейността на ИЗПЪЛНИТЕЛЯ или при обявяването му в несъстоятелност.

**Чл.21.** В всеки случай на задържане на Гаранцията за изпълнение, ВЪЗЛОЖИТЕЛЯТ уведомява ИЗПЪЛНИТЕЛЯ за задържането и неговото основание.

**Чл.22.** Задържането на Гаранцията за изпълнение изцяло или частично не изчерпва правата на ВЪЗЛОЖИТЕЛЯ да търси обезщетение в по-голям размер.

**Чл.23.** Когато ВЪЗЛОЖИТЕЛЯТ се е удовлетворил от Гаранцията за изпълнение и Договорът продължава да е в сила, ИЗПЪЛНИТЕЛЯТ се задължава в срок до 5 (*пет*) дни да допълни Гаранцията за изпълнение, като внесе усвоената от ВЪЗЛОЖИТЕЛЯ сума по сметката на ВЪЗЛОЖИТЕЛЯ или предостави документ за изменение на първоначалната банкова гаранция или нова банкова гаранция, съответно застраховка, така че във всеки момент от действието на Договора размерът на Гаранцията за изпълнение да бъде в съответствие с чл. 13 от Договора.

**Общи условия относно Гаранцията за изпълнение**

**Чл.24.** ВЪЗЛОЖИТЕЛЯТ не дължи лихва за времето, през което средствата по Гаранцията за изпълнение са престояли при него законосъобразно.

**ПРАВА И ЗАДЪЛЖЕНИЯ НА СТРАНИТЕ**

**Чл.25.** Изброяването на конкретни права и задължения на Страните в този раздел от Договора е неизчерпателно и не засяга действието на други клаузи от Договора или от приложимото право, предвиждащи права и/или задължения на която и да е от Страните.

**Общи права и задължения на ИЗПЪЛНИТЕЛЯ**

**Чл.26. ИЗПЪЛНИТЕЛЯТ има право:**

1. да получи възнаграждение в размера, сроковете и при условията по раздел ЦЕНА, РЕД И СРОКОВЕ ЗА ПЛАЩАНЕ от договора;

2. да иска и да получава от ВЪЗЛОЖИТЕЛЯ необходимото съдействие за изпълнение на задълженията по този Договор, както и всички необходими документи, информация и данни, пряко свързани или необходими за изпълнение на Договора;

3. Независимо от възможността за използване на подизпълнител/и отговорността за изпълнение на настоящия договор е изцяло на ИЗПЪЛНИТЕЛЯ.

**Чл.27. ИЗПЪЛНИТЕЛЯТ се задължава:**

1. да предостави/предоставя Услугите и да изпълнява задълженията си по този Договор в уговорените срокове и качествено, в съответствие с Договора и Приложенията;

2. ИЗПЪЛНИТЕЛЯТ се задължава да извършва възложените услуги в договорените срокове и качество с грижата на добър търговец в съответствие с изготвен от възложителя график.

3. да информира своевременно ВЪЗЛОЖИТЕЛЯ за всички пречки, възникващи в хода на изпълнението на работа, да предложи начин за отстраняването им, като може да поиска от ВЪЗЛОЖИТЕЛЯ указания и/или съдействие за отстраняването им;

4. да изпълнява всички законосъобразни указания и изисквания на ВЪЗЛОЖИТЕЛЯ;

5. да пази поверителна Конфиденциалната информация, в съответствие с уговореното в чл. 46 от Договора;

6. да не възлага работата или части от нея на подизпълнители, извън посочените в офертата на ИЗПЪЛНИТЕЛЯ, освен в случаите и при условията, предвидени в ЗОП.

7. да не променя състава на персонала, който ще отговаря за изпълнението на Услугите, без предварително писмено съгласие от страна на ВЪЗЛОЖИТЕЛЯ.

8. ИЗПЪЛНИТЕЛЯТ е длъжен да приготвя и доставя на ВЪЗЛОЖИТЕЛЯ заявената от последния готова храна за лежащо болните в уговорените срокове.

9. ИЗПЪЛНИТЕЛЯТ е длъжен да предава на ВЪЗЛОЖИТЕЛЯ готовата храна, в заявените от последния вид и количество, в сградата на УСБАЛО ЕАД в гр.София ул.”Пловдивско поле” №6

10. ИЗПЪЛНИТЕЛЯТ е длъжен да произвежда готовата храна в обекти, притежаващи санитарно разрешително от органите на Държавния санитарен контрол, с конкретизиране на характера на дейност на обекта.

11. ИЗПЪЛНИТЕЛЯТ е длъжен да придружава доставяната храна за лежащо болните със сертификат за годност и качество, издаден от оторизиран държавен орган.

12. ИЗПЪЛНИТЕЛЯТ е длъжен да комплектова всяка доставка с приемо-предавателен протокол.

13. ИЗПЪЛНИТЕЛЯТ е длъжен да доставя храна в термоустойчиви кутии и съдове, негова собственост.

доставя храна в термоустойчиви кутии и съдове, собственост на изпълнителя

14. ИЗПЪЛНИТЕЛЯТ е длъжен, в случай, че ВЪЗЛОЖИТЕЛЯ изиска, да доставя част от храната на пациентите в индивидуални пакети.

15. ИЗПЪЛНИТЕЛЯТ е длъжен да доставя готова храна, отговаряща на действащите в Република България стандарти.

16. ИЗПЪЛНИТЕЛЯТ е длъжен да извършва доставките с транспорт за собствена сметка със стелажи, пригоден за превоз на храна, който следва да отговаря на нормативните изисквания относно хигиенните изисквания за транспорт на хранителни продукти.

17. ИЗПЪЛНИТЕЛЯТ е длъжен да води отчетност на извършените доставки по изпълнение на този договор, като за целта подписва приемо-предавателен протокол за всяка извършена доставка, който се представя на ВЪЗЛОЖИТЕЛЯ ежемесечно до последно число на съответния месец.

18. ИЗПЪЛНИТЕЛЯТ се задължава да сключи договор/договори за подизпълнение с посочените в офертата му подизпълнители в срок от 5 дни от сключване на настоящия Договор. В срок до 5 дни от сключването на договор за подизпълнение или на допълнително споразумение за замяна на посочен в офертата подизпълнител ИЗПЪЛНИТЕЛЯТ изпраща копие на договора или на допълнителното споразумение на възложителя заедно с доказателства, че са изпълнени условията по [чл. 66, ал. 2](http://web.apis.bg/p.php?i=2752471#p28982788) и [11 ЗОП](http://web.apis.bg/p.php?i=2752471#p28982788) (ако е приложимо).

**Общи права и задължения на ВЪЗЛОЖИТЕЛЯ**

**Чл.28. ВЪЗЛОЖИТЕЛЯТ има право:**

1. да изисква и да получи Услугите в срок, количество и качество;

2. да контролира изпълнението на поетите от ИЗПЪЛНИТЕЛЯ задължения, в т.ч. да иска и да получава информация от ИЗПЪЛНИТЕЛЯ през целия срок на Договора, или да извършва проверки, при необходимост и на мястото на изпълнение на Договора, но без с това да пречи на изпълнението;

3. да изисква, при необходимост и по своя преценка, обосновка от страна на ИЗПЪЛНИТЕЛЯ на изготвените от него отчети/ материали или съответна част от тях;

4. да изисква от ИЗПЪЛНИТЕЛЯ преработване или доработване на всеки от протоколите/доставките , в съответствие с уговореното в чл. 32 от Договора;

5. да не приеме някои от протоколите/доставките, в съответствие с уговореното в чл. 31 от Договора;

6. Конкретните дейности в рамките на предмета на настоящия договор се извършват в зависимост от потребностите на ВЪЗЛОЖИТЕЛЯ, в съответствие с техническото предложение – Приложение №1, ценовата оферта – Приложение № 2 в проведената обществена поръчка, и съгласно нормативните изисквания, регулиращи предмета на настоящата поръчка.

7. Техническото предложение на ИЗПЪЛНИТЕЛЯ - Приложение №1 и ценовата оферта – Приложение № 2 са неразделна част от настоящия договор, като условията им се считат по право условия на настоящия договор, доколкото друго не е уговорено.

8. ВЪЗЛОЖИТЕЛЯТ има право да извършва периодични проверки върху качеството и количеството на храната, предмет на настоящия договор, чрез главна медицинска сестра и други упълномощени лица

9. ВЪЗЛОЖИТЕЛЯ има право да изиска ИЗПЪЛНИТЕЛЯ да доставя част от храната на пациентите в индивидуални пакети.

**Чл.29. ВЪЗЛОЖИТЕЛЯТ се задължава:**

1. да приеме изпълнението на Услугите и всеки от протоколите за всяка дейност, когато отговаря на договореното, по реда и при условията на този Договор;

2. да заплати на ИЗПЪЛНИТЕЛЯ Цената в размера, по реда и при условията, предвидени в този Договор;

3. да предостави и осигури достъп на ИЗПЪЛНИТЕЛЯ до информацията, необходима за извършването на Услугите, предмет на Договора, при спазване на относимите изисквания или ограничения съгласно приложимото право;

4. да пази поверителна Конфиденциалната информация, в съответствие с уговореното в чл. 45 от Договора;

5. да оказва съдействие на ИЗПЪЛНИТЕЛЯ във връзка с изпълнението на този Договор, включително и за отстраняване на възникнали пречки пред изпълнението на Договора, когато ИЗПЪЛНИТЕЛЯТ поиска това;

6. да освободи представената от ИЗПЪЛНИТЕЛЯ Гаранция за изпълнение съгласно клаузите на **раздел ГАРАНЦИЯ ЗА ИЗПЪЛНЕНИЕ** от Договора;

7. ВЪЗЛОЖИТЕЛЯТ е длъжен да приеме заявената готова храна, доставена от ИЗПЪЛНИТЕЛЯ в уговорените срокове и на уговореното място, когато тя съответства по вид, количество и качество на направената заявка.

8. ВЪЗЛОЖИТЕЛЯТ е длъжен да дава на ИЗПЪЛНИТЕЛЯ ежедневни телефонни и по e-mail заявки за необходимата му готова храна за следващия ден.

9. ВЪЗЛОЖИТЕЛЯТ е длъжен да осигурява свой представител при приемането на доставената готова храна за лежащо болните и за дежурния персонал.

10. ВЪЗЛОЖИТЕЛЯТ има право да контролира качеството на доставената готова храна и, при установаване на нередности, да прави рекламации при установяване на некачествена доставка на храна, която не е в съответствие с техническата спецификация и с техническото предложение на ИЗПЪЛНИТЕЛЯ.

11. ВЪЗЛОЖИТЕЛЯТ може да откаже плащането на фактура, която не е оформена съгласно изискванията на закона за счетоводството или не съответства на извършените услуги.

12. ВЪЗЛОЖИТЕЛЯТ може да предявява в писмен вид възраженията си относно извършените услуги.

**ПРЕДАВАНЕ И ПРИЕМАНЕ НА ИЗПЪЛНЕНИЕТО**

**Чл.30. (1)** Предаването на изпълнението на Услугите за всяка отделна дейност/заявка се документира с протокол за приемане и предаване, който се подписва от представители на ВЪЗЛОЖИТЕЛЯ и ИЗПЪЛНИТЕЛЯ в два оригинални екземпляра – по един за всяка от Страните („**Приемо-предавателен протокол**“).

**(2)** Услугата, предмет на поръчката, се извършва по график, съгласно чл. 6 от договора. ВЪЗЛОЖИТЕЛЯТ може по всяко време да измени графика като уведоми ИЗПЪЛНИТЕЛЯ минимум един ден преди това.

**Чл.31. (1)** ВЪЗЛОЖИТЕЛЯТ има право:

1. да приеме изпълнението, когато отговаря на договореното;

2. да предявява пред ИЗПЪЛНИТЕЛЯ рекламации за:

* количество, некомплектност на храната, доставяне на готова храна не от уговорения вид (явни недостатъци);
* качество (скрити недостатъци).

**(2)** Рекламациите за явни недостатъци на храната се правят в момента на доставката.

**(3)** Рекламациите за скрити недостатъци се правят в 2-дневен срок от доставката.

**(4)** В рекламациите се посочват номерът на договора, точното количество и вид на получената готова храна, основанието за рекламация и конкретното искане на ВЪЗЛОЖИТЕЛЯ.

**(5)** В 1-дневен срок от получаването на рекламацията за скрити недостатъци ИЗПЪЛНИТЕЛЯТ следва да отговори на ВЪЗЛОЖИТЕЛЯ писмено и конкретно дали приема рекламацията или я отхвърля.

**(6)** При рекламация за явни недостатъци ИЗПЪЛНИТЕЛЯТ е длъжен веднага за свои сметка и риск да достави на мястото на доставяне уговорената готова храна за лежащо болни в срок от 1 час.

**САНКЦИИ ПРИ НЕИЗПЪЛНЕНИЕ**

**Чл.32. (1)** При просрочване изпълнението на задълженията по този Договор, неизправната Страна дължи на изправната неустойка в размер на 0,1% (*нула цяло и едно* на сто) от Цената съответната дейност за всеки ден забава, но не повече от 5% (пет на сто) от стойността на съответната дейност~~.~~

**(2)** При забавено плащане на задълженията по този Договор, Възложителят дължи на изпълнителя по 0,1% на ден от стойността на забавеното плащане за всеки ден просрочие, но не повече от 2% от стойността на забавеното плащане.

**Чл.33.** При констатирано лошо или друго неточно или частично изпълнение на отделна дейност или при отклонение от изискванията на ВЪЗЛОЖИТЕЛЯ, посочени в Техническата спецификация, ВЪЗЛОЖИТЕЛЯТ има право да поиска от ИЗПЪЛНИТЕЛЯ да изпълни изцяло и качествено съответната дейност без да дължи допълнително възнаграждение за това. В случай, че и повторното изпълнение на услугата е некачествено, ВЪЗЛОЖИТЕЛЯТ има право да задържи гаранцията за изпълнение и да прекрати договора.

**Чл.34.** При разваляне на Договора поради виновно неизпълнение на някоя от Страните, виновната Страна дължи неустойка в размер на 5 (*пет* на сто) от Стойността на Договора.

**Чл.35.** ВЪЗЛОЖИТЕЛЯТ има право да удържи всяка дължима по този Договор неустойка чрез задържане на сума от Гаранцията за изпълнение, като уведоми писмено ИЗПЪЛНИТЕЛЯ за това. В този случай ИЗПЪЛНИТЕЛЯТ се задължава да възстанови гаранцията до пълния и размер в 5 дневен срок от получаване на уведмолението.

**Чл.36.** Плащането на неустойките, уговорени в този Договор, не ограничава правото на изправната Страна да търси реално изпълнение и/или обезщетение за понесени вреди и пропуснати ползи в по-голям размер, съгласно приложимото право.

**ПРЕКРАТЯВАНЕ НА ДОГОВОРА**

**Чл.37. (1)** Този Договор се прекратява:

1. с изтичане на Срока на Договора или с достигане на максимално допустимата Стойност на Договора;

2. с изпълнението на всички задължения на Страните по него;

3. при настъпване на пълна обективна невъзможност за изпълнение, за което обстоятелство засегнатата Страна е длъжна да уведоми другата Страна в срок до 3 три дни от настъпване на невъзможността и да представи доказателства;

4. при прекратяване на юридическо лице – Страна по Договора без правоприемство, по смисъла на законодателството на държавата, в която съответното лице е установено;

5. при условията по чл. 5, ал. 1, т. 3 от ЗИФОДРЮПДРСЛ.

**(2)** Договорът може да бъде прекратен:

1. по взаимно съгласие на Страните, изразено в писмена форма;

2. когато за ИЗПЪЛНИТЕЛЯ бъде открито производство по несъстоятелност или ликвидация – по искане на всяка от Страните / ВЪЗЛОЖИТЕЛЯ.

3. С отправяне на 5 (пет) дневно писмено предизвестие от ВЪЗЛОЖИТЕЛЯ до ИЗПЪЛНИТЕЛЯ, без да дължи неустойки и обезщетения и без необходимост от допълнителни основания.

**Чл.38.** **(1)** Всяка от Страните може да развали Договора при виновно неизпълнение на съществено задължение на другата страна по Договора, при условията и с последиците съгласно чл. 87 и сл. от Закона за задълженията и договорите, чрез отправяне на писмено предупреждение от изправната Страна до неизправната и определяне на подходящ срок за изпълнение. Разваляне на Договора не се допуска, когато неизпълнената част от задължението е незначителна с оглед на интереса на изправната Страна.

**(2)** За целите на този Договор, Страните ще считат за виновно неизпълнение на съществено задължение на ИЗПЪЛНИТЕЛЯ всеки от следните случаи:

1. когато ИЗПЪЛНИТЕЛЯТ не е започнал изпълнението на Услугите в срок до 1 един ден, считано от Датата на влизане в сила;

2. ИЗПЪЛНИТЕЛЯТ е спрял изпълнението на Услугите за повече от 2 два дни;

3. ИЗПЪЛНИТЕЛЯТ е допуснал съществено отклонение от Условията за изпълнение на поръчката и/или Техническата спецификация и/или Техническото предложение.

**Чл.39. (1)** ВЪЗЛОЖИТЕЛЯТ може да развали Договора само с писмено уведомление до ИЗПЪЛНИТЕЛЯ и без да му даде допълнителен срок за изпълнение, ако поради забава на ИЗПЪЛНИТЕЛЯ то е станало безполезно или ако задължението е трябвало да се изпълни непременно в уговореното време.

**Чл.40.** ВЪЗЛОЖИТЕЛЯТ прекратява Договора в случаите по чл. 118, ал. 1 от ЗОП, без да дължи обезщетение на ИЗПЪЛНИТЕЛЯ за претърпени от прекратяването на Договора вреди, освен ако прекратяването е на основание чл. 118, ал. 1, т. 1 от ЗОП.

**Чл.41.** Във всички случаи на прекратяване на Договора, освен при прекратяване на юридическо лице – Страна по Договора без правоприемство:

1. ВЪЗЛОЖИТЕЛЯТ и ИЗПЪЛНИТЕЛЯТ съставят констативен протокол за извършената към момента на прекратяване работа и размера на евентуално дължимите плащания; и

2. ИЗПЪЛНИТЕЛЯТ се задължава:

а) да преустанови предоставянето на Услугите, с изключение на такива дейности, каквито може да бъдат необходими и поискани от ВЪЗЛОЖИТЕЛЯ;

б) да предаде на ВЪЗЛОЖИТЕЛЯ всички документи, изготвени от него в изпълнение на Договора до датата на прекратяването; и

в) да върне на ВЪЗЛОЖИТЕЛЯ всички документи и материали, които са собственост на ВЪЗЛОЖИТЕЛЯ и са били предоставени на ИЗПЪЛНИТЕЛЯ във връзка с предмета на Договора.

**Чл.42.** При предсрочно прекратяване на Договора, ВЪЗЛОЖИТЕЛЯТ е длъжен да заплати на ИЗПЪЛНИТЕЛЯ реално изпълнените и приети по установения ред Услуги.

**ОБЩИ РАЗПОРЕДБИ**

Дефинирани понятия и тълкуване

**Чл.43. (1)** Освен ако са дефинирани изрично по друг начин в този Договор, използваните в него понятия имат значението, дадено им в ЗОП, съответно в легалните дефиниции в Допълнителните разпоредби на ЗОП или, ако няма такива за някои понятия – според значението, което им се придава в основните разпоредби на ЗОП.

**(2)** При противоречие между различни разпоредби или условия, съдържащи се в Договора и Приложенията, се прилагат следните правила:

1. специалните разпоредби имат предимство пред общите разпоредби;

2. разпоредбите на Приложенията имат предимство пред разпоредбите на Договора

Спазване на приложими норми

**Чл.44.** При изпълнението на Договора, ИЗПЪЛНИТЕЛЯТ [и евентуалните неговите подизпълнители] е длъжен да спазва всички приложими нормативни актове, разпоредби, стандарти и други изисквания, свързани с предмета на Договора, и в частност, всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, съгласно Приложение № 10 към чл. 115 от ЗОП.

Конфиденциалност

**Чл.45. (1)** Всяка от Страните по този Договор се задължава да пази в поверителност и да не разкрива или разпространява информация за другата Страна, станала ѝ известна при или по повод изпълнението на Договора („**Конфиденциална информация**“). Конфиденциална информация включва, без да се ограничава до: обстоятелства, свързани с търговската дейност, техническите процеси, проекти или финанси на Страните, както и ноу-хау, изобретения, полезни модели или други права от подобен характер, свързани с изпълнението на Договора

*Конфиденциална информация включва, без да се ограничава до: всякаква финансова, търговска, техническа или друга информация, анализи, съставени материали, изследвания, документи или други материали, свързани с бизнеса, управлението или дейността на другата Страна, от каквото и да е естество или в каквато и да е форма, включително, финансови и оперативни резултати, пазари, настоящи или потенциални клиенти, собственост, методи на работа, персонал, договори, ангажименти, правни въпроси или стратегии, продукти, процеси, свързани с документация, чертежи, спецификации, диаграми, планове, уведомления, данни, образци, модели, мостри, софтуер, софтуерни приложения, компютърни устройства или други материали или записи или друга информация, независимо дали в писмен или устен вид, или съдържаща се на компютърен диск или друго устройство.*

**(2)** С изключение на случаите, посочени в ал. 3 на този член, Конфиденциална информация може да бъде разкривана само след предварително писмено одобрение от другата Страна, като това съгласие не може да бъде отказано безпричинно.

**(3)** Не се счита за нарушение на задълженията за неразкриване на Конфиденциална информация, когато:

1. информацията е станала или става публично достъпна, без нарушаване на този Договор от която и да е от Страните;

2. информацията се изисква по силата на закон, приложим спрямо която и да е от Страните; или

3. предоставянето на информацията се изисква от регулаторен или друг компетентен орган и съответната Страна е длъжна да изпълни такова изискване;

В случаите по точки 2 или 3 изпълнителят уведомява незабавно другата Страна по Договора.

**(4)** Задълженията по тази клауза се отнасят до ИЗПЪЛНИТЕЛЯ, всички поделения, контролирани от него фирми и организации, всички негови служители и наети от него физически или юридически лица, като ИЗПЪЛНИТЕЛЯТ отговаря за изпълнението на тези задължения от страна на такива лица.

Задълженията, свързани с неразкриване на Конфиденциалната информация остават в сила и след прекратяване на Договора на каквото и да е основание.

Публични изявления

**Чл.46.** ИЗПЪЛНИТЕЛЯТ няма право да дава публични изявления и съобщения, да разкрива или разгласява каквато и да е информация, която е получил във връзка с извършване на Услугите, предмет на този Договор, независимо дали е въз основа на данни и материали на ВЪЗЛОЖИТЕЛЯ или на резултати от работата на ИЗПЪЛНИТЕЛЯ, без предварителното писмено съгласие на ВЪЗЛОЖИТЕЛЯ, което съгласие няма да бъде безпричинно отказано или забавено.

**Чл.47. (1)** Страните се съгласяват, че в случай, че възникнат Авторски права, ще се спазва Закона за авторското право и сродните му права, и другите приложими документи.

Прехвърляне на права и задължения

**Чл.48.** Никоя от Страните няма право да прехвърля никое от правата и задълженията, произтичащи от този Договор, без съгласието на другата Страна. Паричните вземания по Договора [и по договорите за подизпълнение ако е приложимо] могат да бъдат прехвърляни или залагани съгласно приложимото право.

Изменения

**Чл.49.** Този Договор може да бъде изменян само с допълнителни споразумения, изготвени в писмена форма и подписани от двете Страни, в съответствие с изискванията и ограниченията на ЗОП.

Непреодолима сила

**Чл.50.** Никоя от Страните по този Договор не отговаря за неизпълнение, причинено от непреодолима сила. За целите на този Договор, „непреодолима сила“ има значението на това понятие по смисъла на чл.306, ал.2 от Търговския закон.

**Чл.51. (1)** Не може да се позовава на непреодолима сила Страна, която е била в забава към момента на настъпване на обстоятелството, съставляващо непреодолима сила.

**(2)** Страната, която не може да изпълни задължението си поради непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок до 5 дни от настъпването на непреодолимата сила, като посочи в какво се състои непреодолимата сила и възможните последици от нея за изпълнението на Договора. При неуведомяване се дължи обезщетение за настъпилите от това вреди.

**(3)** Докато трае непреодолимата сила, изпълнението на задълженията на свързаните с тях насрещни задължения се спира.

Нищожност на отделни клаузи

**Чл.52.** В случай, че някоя от клаузите на този Договор е недействителна или неприложима, това не засяга останалите клаузи. Недействителната или неприложима клауза се заместват от повелителна правна норма, ако има такава.

В случай на противоречие между каквито и да било уговорки между Страните и действащи нормативни актове, приложими към предмета на Договора, такива уговорки се считат за невалидни и се заместват от съответните разпоредби на нормативния акт, без това да влече нищожност на Договора и на останалите уговорки между Страните. Нищожността на някоя клауза от Договора не води до нищожност на друга клауза или на Договора като цяло.

Уведомления

**Чл.53. (1)** Всички уведомления между Страните във връзка с този Договор се извършват в писмена форма и могат да се предават лично или чрез препоръчано писмо, по куриер, по факс, електронна поща.

**(2)** За целите на този Договор данните и лицата за контакт на Страните са, както следва:

1. За ВЪЗЛОЖИТЕЛЯ:

Адрес за кореспонденция: ………………………………………….

Тел.: ………………………………………….

Факс: …………………………………………

e-mail: ………………………………………..

Лице за контакт: ………………………………………….

2. За ИЗПЪЛНИТЕЛЯ:

Адрес за кореспонденция: ………………….

Тел.: ………………………………………….

Факс: …………………………………………

e-mail: ………………………………………..

Лице за контакт: ………………………………………….

**(3)** За дата на уведомлението се счита:

1. датата на предаването – при лично предаване на уведомлението;

2. датата на пощенското клеймо на обратната разписка – при изпращане по пощата;

3. датата на доставка, отбелязана върху куриерската разписка – при изпращане по куриер;

3. датата на приемането – при изпращане по факс;

4. датата на получаване – при изпращане по електронна поща.

**(4)** Всяка кореспонденция между Страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната Страна е длъжна да уведоми другата в писмен вид в срок до 3 (*три*) дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

**(5)** При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на ИЗПЪЛНИТЕЛЯ, същият се задължава да уведоми ВЪЗЛОЖИТЕЛЯ за промяната в срок до 3 (*три*) дни от вписването ѝ в съответния регистър.

Език

**Чл.54. (1)** Този Договор се сключва на български език.

**(2)** Приложимият език е задължителен за използване при съставяне на всякакви документи, свързани с изпълнението на Договора, в т.ч. уведомления, протоколи, отчети и др., както и при провеждането на работни срещи. Всички разходи за превод, ако бъдат необходими за ИЗПЪЛНИТЕЛЯ [или негови представители или служители], са за сметка на ИЗПЪЛНИТЕЛЯ.

Приложимо право

**Чл.55.** Този Договор, в т.ч. Приложенията към него, както и всички произтичащи или свързани с него споразумения, и всички свързани с тях права и задължения, ще бъдат подчинени на и ще се тълкуват съгласно българското право.

Разрешаване на спорове

**Чл.56.** Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства, ще се уреждат между Страните чрез преговори, а при непостигане на съгласие – спорът ще се отнася за решаване от компетентния български съд.

Екземпляри

**Чл.57.** Този Договор се състои от [16] страници и е изготвен и подписан в 3 (*три*) еднообразни екземпляра – един за ИЗПЪЛНИТЕЛ и два за ВЪЗЛОЖИТЕЛ].

Приложения

**Чл.58.** Към този Договор се прилагат и са неразделна част от него следните приложения:

Приложение № 1 – Техническа спецификация;

Приложение № 2 – Техническо предложение на ИЗПЪЛНИТЕЛЯ;

Приложение № 3 – Ценово предложение на ИЗПЪЛНИТЕЛЯ;

Приложение № 4 – Списък на персонала, който ще изпълнява поръчката, и/или на членовете на ръководния състав, които ще отговарят за изпълнението;

Приложение № 5 – Гаранция за изпълнение.

**ВЪЗЛОЖИТЕЛ: ИЗПЪЛНИТЕЛ:**

1. Това е възможност, която е приложима в случаите, предвидени в чл.111, ал.2, изр. последно, и чл.116, ал.1, т.т.1, 2, 3 и 6, и чл.116, ал.4 ЗОП. [↑](#footnote-ref-1)